# 1093.

Na osnovu člana 117 stav 9 Zakona o javnim nabavkama („Službeni list CG”, br. 74/19 i 3/23), Ministarstvo finansija donijelo je

**PRAVILNIK**

**O IZMJENI PRAVILNIKA O METODOLOGIJI NAČINA VREDNOVANjA PONUDA**

Član 1

U Pravilniku o metodologiji načina vrednovanja ponuda („Službeni list CG”, broj 74/20) Prilog 1 mijenja se i glasi:

„PRILOG 1

## METODOLOGIJA NAČINA VREDNOVANjA PONUDA

Naručilac u postupku javne nabavke bira ekonomski najpovoljniju ponudu vrednovanjem ponuda po osnovu kriterijuma i metodologije vrednovanja ponuda odreĎenih u tenderskoj dokumentaciji.

Kriterijumi za izbor ekonomski najpovoljnije ponude utvrĎuju se na način da naručilac bira ponudu koja predstavlja najbolju vrijednost za novac.

Najbolja vrijednost za novac znači optimalnu kombinaciju troškova (cijeli životni ciklus), kvaliteta i koristi (uključujući društvenu vrijednost) kako bi se ispunili zahtjevi naručioca.

Naručilac, radi izbora ekonomski najpovoljnije ponude, u postupku javne nabavke, vrši vrednovanje ponuda po jednom od kriterijuma iz člana 117 stav 1 Zakona o javnim nabavkama ("Službeni list CG”, broj 74/19 i 3/23).

## Opis i bodovno određivanje kriterijuma

Naručilac opisuje kriterijum za izbor najpovoljnije ponude na jasan i razumljiv način, tako da ponuĎači mogu da znaju šta se po predviĎenom kriterijumu vrednuje i koje dokaze za to treba da dostave u ponudi.

Kriterijum se bodovno odreĎuje na način da je maksimalni broj bodova po istom 100, te da ukoliko se vrednovanje vrši po parametrima kriterijuma zbir maksimalnih iznosa po predviĎenim parametrima daje iznos 100 bodova.

## Vrednovanje ponuda po kriterijumu cijena

Po kriterijumu cijena ponude se mogu vrednovati, u slučajevima propisanim Zakonom o javnim nabavkama, na način što se po utvrĎenom metodu vrednuje (boduje) ukupni iznos ponuĎene cijene za predmet nabavke u cjelosti, odnosno ukupni iznos ponuĎene cijene za predmet nabavke po odreĎenoj partiji, ako je predmet javne nabavke podijeljen na partije.

Vrednovanje ponuda po kriterijumu cijena vrši se u odnosu na najnižu ponuĎenu cijenu.

## Vrednovanje ponuda po kriterijumu odnos cijene i kvaliteta

Po kriterijumu odnos cijene i kvaliteta ponude se vrednuju na način što se tenderskom dokumentacijom, u skladu sa članom 118 st. 2 i 3 Zakona o javnim nabavkama, utvrdi maksimalni iznos bodova za ponuĎenu najnižu cijenu i maksimalni iznos bodova za ponuĎene iznose traženih vrijednosti koje predstavljaju parametre kvaliteta predmeta javne nabavke, a zatim utvrdi metod načina vrednovanja ponuda po osnovu ponuĎene cijene i po osnovu parametara koji predstavljaju kvalitet predmeta nabavke.

Naručilac već prilikom opisa predmeta nabavke odreĎuje obvezne karakteristike predmeta nabavke kao i konkretne minimalne zahtjeve po pitanju kvaliteta. Pored tih obveznih zahtjeva kvaliteta, naručilac može željeti i dodatni kvalitet i u tom slučaju mora jasno navesti što taj kvalitet znači i koje su njegove karakteristike na način da taj kriterijum bude što mjerljiviji.

Za vrednovanje ponuda po kriterijumu odnos cijene i kvaliteta naručilac može koristiti neke od sljedećih kriterijuma na koje upućuje Zakon o javnim nabavkama :

* kvalitet, tehničke, estetske i/ili funkcionalne karakteristike, dostupnost rješenja za sve korisnike, socijalne, ekološke i inovativne karakteristike, trgovine i uslova trgovine;
* organizaciju, kvalifikacije i iskustvo osoblja angažovanog na izvršenju odreĎenog ugovora, ako kvalitet angažovanog osoblja može značajno uticati na uspješnost izvršenja ugovora; ili
* usluge nakon prodaje i tehničku pomoć, uslove isporuke (datum isporuke, proces isporuke i rok isporuke ili rok izvršenja).

Vrednovanje ponuda po osnovu kvaliteta, tehničkih, estetskih i/ili funkcionalnih karakteristika, dostupnosti rješenja za sve korisnike, socijalnih, ekoloških i inovativnih karakteristika, trgovine i uslova trgovine vrši se u odnosu na ponuĎene karakteristike i/ili uslove koji nijesu zahtijevani tehničkom specifikacijom ili koji su iznad karakteristika zahtijevanih standarda ili karakteristika zahtijevanih oznaka, na način što se za svaki predviĎeni element ovog parametra utvrdi odreĎeni bodova tako da njihov zbir daje maksimalni broj bodova koji je predviĎen po ovom parametru kvalitet.

Vrednovanje ponuda po osnovu parametara kvaliteta koji se odnose na organizaciju, kvalifikacije i iskustvo lica kojima će biti povjereno izvršenje predmeta nabavke, vrši se na osnovu podatka o uspješnosti organizacije ponuĎača koja se može dokazivati odgovarajućim sertifikatom nadležnog akreditovanog tijela ili drugim odgovarajućim dokazom o adekvatnoj organizaciji ponuĎača koji je primjeren predmetu nabavke, kao i na osnovu podataka o kvalifikacijama i iskustvu lica kojima će biti povjereno izvršenje predmeta nabavke, što se dokazuje dokazima nadležnog organa i/ili ovlašćene organizacije, odnosno pravnog lica o nivou okvira kvalifikacije i/ili stručne osposobljenosti lica kojima će biti povjereno izvršenje predmeta nabavke, na način što se za svaki od navedenih elemenata ovog parametra utvrdi odreĎeni broj bodova tako da njihov zbir daje maksimalni broj bodova koji je predviĎen po ovom parametru kvalitet.

Vrednovanje ponuda po osnovu ovog parametra kvaliteta može da se vrši samo ako isti nijesu tenderskom dokumentacijom zahtijevani kao uslov stručne i tehničke osposobljenosti ili ako je predviĎeno da će se vrednovanje vršiti za ponuĎene parametre iznad predviĎenih minimalnih zahtjeva stručne i tehničke osposobljenosti.

Vrednovanje ponuda po osnovu parametara kvaliteta koji se odnose na usluge nakon prodaje, tehničku pomoć i uslove isporuke (vrijeme isporuke, proces isporuke, rok isporuke, garantni rok ili rok izvršenja), vrši se u odnosu na ponuĎene uslove koji nijesu zahtijevani tehničkom specifikacijom ili koji su povoljniji, odnosno bolji od zahtijevanih uslova, na način što se za svaki predviĎeni element ovog parametra utvrdi odreĎeni broj bodova tako da njihov zbir daje maksimalni broj bodova koji je predviĎen po ovom parametru kvaliteta.

## Vrednovanje ponuda po kriterijumu trošak životnog ciklusa

Po kriterijumu trošak životnog ciklusa ponude se vrednuju na način što se tenderskom dokumentacijom, u skladu sa članom 119 stav 1 tač. 1 i 2 Zakona o javnim nabavkama, utvrde odreĎeni troškovi (jedan ili više troškova) životnog ciklusa predmeta nabavke, a zatim utvrdi metod načina vrednovanja ponuda po osnovu tih troškova, te za svaki najpovoljniji iznos predviĎenog troška utvrdi maksimalni broj bodova, tako da njihov zbir čini 100 bodova.

Kriterijum trošak životnog ciklusa pokriva u odgovarajućoj mjeri sve ili dio sljedećih životnih troškova za robu, usluge ili radove:

* 1. troškove naručioca kao korisnika, kao što su:
* troškovi nabavke;
* troškovi korišćenja, kao što su energija i drugi resursi;
* troškovi održavanja;
* troškovi na kraju života, kao što su troškovi prikupljanja i reciklaže;
	1. troškovi spoljnih uticaja na životnu sredinu koji se odnose na životni vijek robe, usluga ili radova, ako se njihova novčana vrijednost može utvrditi i verifikovati. Ovi troškovi mogu uključivati na primjer troškove emisije gasova sa efektom staklene bašte i drugih zagaĎivača, kao i druge troškove ublažavanja klimatskih promjena.

Ako naručilac procijeni troškove izračunavanjem troškova životnog ciklusa, u tenderskoj dokumentaciji je dužan da navede podatke koje treba da dostave ponuĎači kao i koje podatke potrebne za računanje će koristiti naručilac i način koji će koristiti za utvrĎivanje troškova životnog ciklusa na osnovu tih podataka.

## Metodologija vrednovanja ponuda

Naručilac vrši vrednovanje ponuda primjenom odgovarajućeg metoda vrednovanja, i to:

1. relativnog (proporcionalnog) metoda vrednovanja ponude;
2. apsolutnog metoda vrednovanja ponude; ili
3. kombinovanog metoda vrednovanja ponude.

Cilj svakog metoda je definisanje kriterijuma za izbor ekonomski najpovoljnije ponude koji će omogućiti usporedivost ponuda.

## Relativni (proporcionalni) metod vrednovanja ponude

Kod relativnog metoda ocjena pojedine ponude zavisi od „kvaliteta” ostalih ponuda dostavljenih u postupku javne nabavke.

Primjenom relativnog metoda ponude se vrednuju ukoliko je traženi parametar zahtjijevan u:

1. silaznom redu po važnosti - “što manje to bolje”, ponudi sa ponuĎenim najnižim iznosom dodjeljuje maksimalno predviĎeni broj bodova, a ostale ponude vrednuju se na način što se najniži ponuĎeni iznos podijeli sa ponuĎenim iznosom i dobijeni rezultat pomnoži sa predviĎenim maksimalnim brojem bodova ili
2. uzlaznom redu po važnosti - „što više to bolje”, ponudi sa ponuĎenim najvišim iznosom dodjeljuje maksimalno predviĎeni broj bodova, a ostale ponude vrednuju na način što se ponuĎeni iznos podijeli sa najvišim ponuĎenim iznosom i dobijeni rezultat pomnoži sa predviĎenim maksimalnim brojem bodova.

## Apsolutni metod vrednovanja ponude

Primjena apsolutnog metoda podrazumijeva da ocjena pojedine ponude ne zavisi od ostalih ponuda dostavljenih u postupku jednostavne nabavke, već se ponude vrednuju na način što se za odreĎeni parametar utvrĎuje odreĎeni broj bodova, koji se primjenjuje na iznose date u ponudama.

## Kombinovani metod vrednovanja ponude

Primjenom kombinovanog metoda ponude se vrednuju na način što se, gdje je to moguće, odreĎeni dio ili djelovi predmeta javne nabavke vrednuju po apsolutnom metodu, a odreĎeni dio, odnosno djelovi predmeta javne nabavke vrednuju po relativnom (proporcionalnom) metodu i tako dobijeni bodovi zbiraju u konačni broj bodova ponude.“

Član 2

Ovaj pravilnik stupa na snagu osmog dana od dana objavljivanja u „Službenom listu Crne Gore”.

Broj: 10-426/23-1117/4

Podgorica, 6. jula 2023. godine

Ministar,

mr **Aleksandar Damjanović**, s.r.